HRVATSKI PRIRODOSLOVNI MUZEJ

UPRAVNO VIJEĆE

Ulica Gjure Deželića 30, Zagreb

Zgb, 14.3.2023.

Klasa: 612-05723-01/01

Urbroj: 677-23-11

**Z A P I S N I K**

Sa 16. sjednice Upravnog vijeća Hrvatskog prirodoslovnog muzeja održane dana 10.3.2023. putem elektroničke pošte s početkom u 10 sati.

Prisutni putem e-maila:

Izv. prof.art. Vladimir Kasun, dipl.ing.arh.

Prof.dr.sc. Goran Klobučar

Jasmina Bavoljak, dipl.arh./dipl.iur.

Dr.sc. Martina Šašić Kljajo

Marin Šoufek, dipl.ing. geol.

Ostali prisutni:

Ravnateljica prof.dr.sc. Tatjana Vlahović

Zamjenica ravnateljice dr.sc. Iva Mihoci

DNEVNI RED:  
Ad.1.) Donošenje Odluke o nastavku zakupa dijela krova Hrvatskog prirodoslovnog muzeja za smještaja antenskih prihvata zakupnika Telemacha Hrvatska d.o.o. i Hrvatskog telekoma d.d.

Obrazloženje:

Hrvatski prirodoslovni muzej je 2000. godine sklopio prvi ugovor o zakupu s Hrvatskim telekomom d.d. odnosno njegovim pravnim prednikom te 2016. godine s Tele2 d.o.o., čiji je pravni sljednik Telemach Hrvatska d.o.o. Ugovorima je propisano automatsko produljuje za naredno razdoblje ugovora ako niti jedna od ugovornih strana u propisanom roku isti ne otkaže. Nakon početka projekta *„Čuvar baštine kao katalizator razvoja, istraživanja i učenja – novi Hrvatski prirodoslovni muzej“ s* oba zakupnika ugovoreno je privremeno uklanjanje antena ovisno o dinamici radova na obnovi i rekonstrukciji zgrade te mirovanje prava i obveza po ugovorima do stvaranja mogućnosti nastavka ugovora odnosno ponovnog postavljanja antena na krov. Shodno navedenom, antenski prihvat je u dogovoru s izvođačem radova na rekonstrukciji uklonjen sa zgrade u lipnju 2022. godine.

Za vrijeme obnove, rekonstrukcije i dogradnje odnosno od dana skidanja antena s krova (lipanj 2022.) ugovori su bili u mirovanju no sukladno dinamici radova moguće je planirati postavljanje antena i nastavak zakupa. S obzirom da je potrebno izraditi nove projekte za antene u skladu s projektom novog muzeja, a nastupile su i promijenjene okolnosti vezano uz iznose zakupnina, prema prethodnom dogovoru a u skladu s promijenjenim okolnostima planira se sklapanje novih ugovora, te je potrebna ova odluka, a sve u cilju osiguranja dodatnih financijskih sredstava za završetak projekta i dodatnim prihodima koje Muzej može ostvariti kroz zakupninu i iskoristiti za kvalitetniju realizaciju Projekta u svrhu uspostave novog muzeja do pune funkcionalnosti.

U dogovoreno vrijeme putem elektroničke u 10 sati Upravno vijeće Hrvatskog prirodoslovnog muzeja postalo je svoje suglasnosti koje se prilažu ovom Zapisniku te se donosi jednoglasno slijedeća

**O D L U K A**

1. Upravno vijeće donosi odluku o nastavku zakupa dijela krova zgrade Hrvatskog prirodoslovnog muzeja te o sklapanju novih ugovora za smještaj antenskih prihvata sa zakupnicima Hrvatski telekom d.d. i Telemach Hrvatska d.o.o.
2. Ovlašćuje se ravnateljica Hrvatskog prirodoslovnog muzeja poduzeti sve potrebne pravna radnje potrebne za smještaj antenskih prihvata i sklapanje novih ugovora sukladno stavku I. ove odluke.
3. Ova odluka uputit će se Osnivaču Gradu Zagrebu putem Gradskog ureda za kulturu, međugradsku i međunarodnu suradnju i civilno društvo radi ishođenja prethodne suglasnosti.

Zapisnik sastavila:

Dunja Špiljak

Predsjednik Upravnog vijeća

Hrvatskog prirodoslovnog muzeja:

Izv. prof.art. Vladimir Kasun, dipl.ing. arh.